Publication: Magyar Közlöny
Issue: MK-2000-129 (Year: 2000, Number: 129)
Era: 1990-2004
Section: a) a Polgári Törvénykönyvről szóló 1959. évi IV. törvény (a továbbiakban: Ptk.) 529. §-ában meghatározott
Paragraph Index: 240

70. § A Vht. a következő 138/A. és 138/B. §-sal és alcímekkel egészül ki: „A zálogjogosult értesítése 138/A. § A végrehajtó a földhivatal értesítésének kézhezvétele után haladéktalanul tájékoztatja a zálogjogosultat arról, hogy — ha nem végrehajtást kérő — a zálogjogból eredő igényét végrehajtási eljárás során érvényesítheti, és az erre vonatkozó kérelmét az értesítés kézhezvételét követő 8 munkanapon belül kell bejelentenie a végrehajtást foganatosító bíróságnál. A zálogjogosult bekapcsolódása a végrehajtási eljárásba 138/B. § A végrehajtást foganatosító bíróság a zálogjogosult végrehajtási eljárásba történő bekapcsolódásáról a zálogjogosultnak a 138/A. § szerinti kérelmére a 114/A. § szerint dönt.”

Source: https://magyarkozlony.hu/hivatalos-lapok/b44d917afe2b21526a228c45a222e431bac29ab6/dokumentumok/446795ab2d0a375f26a6817d614ee0a56a1bec7e/letoltes